CELEX: 32009D0752
Language: bg
Date: 2009-10-12 00:00:00
Title: 2009/752/ЕО: Решение на Комисията от 12 октомври 2009 година за разрешаване пускането на пазара на мастен екстракт от антарктически крил Euphausia superba като нова хранителна съставка по силата на Регламент (ЕО) № 258/97 на Европейския парламент и на Съвета (нотифицирано под номер C(2009) 7647)

13.10.2009   
            
            
               BG
            
            
               Официален вестник на Европейския съюз
            
            
               L 268/33
            
         
      РЕШЕНИЕ НА КОМИСИЯТА
   
   от 12 октомври 2009 година
   за разрешаване пускането на пазара на мастен екстракт от антарктически крил Euphausia superba като нова хранителна съставка по силата на Регламент (ЕО) № 258/97 на Европейския парламент и на Съвета
   (нотифицирано под номер C(2009) 7647)
   (само текстът на английски език е автентичен)
   (2009/752/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 29 септември 2006 г. дружеството „Neptune Technologies & Bioressources Inc.“ отправи заявление към компетентните органи на Финландия за пускане на пазара на мастен екстракт от антарктически крил Euphausia superba като нова хранителна съставка.
            
         
               (2)
            
            
               На 29 януари 2007 г. компетентният орган на Финландия за оценка на храните издаде доклад за първоначална оценка. В посочения доклад се прави заключението, че употребата на мастния екстракт от антарктически крил Euphausia superba като хранителна съставка е допустима.
            
         
               (3)
            
            
               На 19 февруари 2007 г. Комисията предостави доклада за първоначална оценка на всички държави-членки.
            
         
               (4)
            
            
               В 60-дневния срок, установен в член 6, параграф 4 от Регламент (ЕО) № 258/97, бяха повдигнати обосновани възражения срещу пускането на пазара на продукта в съответствие със същата разпоредба.
            
         
               (5)
            
            
               Поради това на 31 януари 2008 г. бе проведена консултация с Европейския орган за безопасност на храните (ЕОБХ).
            
         
               (6)
            
            
               В научното си становище относно безопасността на използването на мастен екстракт от Euphausia superba като хранителна съставка, изготвено по искане на Европейската комисия, Експертната група по диетични храни, хранене и алергии стигна до заключението, че използването на мастен екстракт от Euphausia superba е безопасно при предложените условия на употреба.
            
         
               (7)
            
            
               Въз основа на първоначалния доклад за оценка е установено, че мастният екстракт от антарктически крил Euphausia superba отговаря на критериите, определени в член 3, параграф 1 от регламента.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Мастният екстракт от антарктически крил Euphausia superba, описан в приложение I, може да бъде пуснат на пазара на Общността като нова хранителна съставка за видовете употреба и при максималните нива, посочени в приложение II.
   Член 2
   Означението „мастен екстракт от ракообразното антарктически крил Euphausia superba“ присъства на етикета на продукта като такъв или в списъка на съставките на хранителните продукти, в чийто състав влиза.
   Член 3
   Адресат на настоящото решение е Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, Canada.
   
      Съставено в Брюксел на 12 октомври 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      ПРИЛОЖЕНИЕ I
      
         СПЕЦИФИКАЦИЯ НА МАСТНИЯ ЕКСТРАКТ ОТ АНТАРКТИЧЕСКИ КРИЛ EUPHASIA SUPERBA
         
      
      
         Описание
      
      Мастният екстракт от антарктически крил Euphausia superba се произвежда посредством стриване и подлагане на екстракция с ацетон на дълбоко замразен антарктически крил. Протеините и следите от тъкани се отстраняват от мастния екстракт посредством филтриране. Ацетонът и остатъчната влага се отстраняват посредством изпаряване.
      
                  Изпитвания
               
               
                  Спецификации
               
            
                  Число на осапуняване
               
               
                  Не повече от 185 mg KOH/g
               
            
                  Пероксидна стойност (ПС)
               
               
                  Не повече от 0,2 meq O2/kg масло
               
            
                  Влага и летливи вещества
               
               
                  Не повече от 0,9 %
               
            
                  Фосфолипиди
               
               
                  Не повече от 50 %
               
            
                  Трансмастни киселини
               
               
                  Не повече от 1 %
               
            
                  EPA (ейкозапентаеноева киселина)
               
               
                  Не по-малко от 15 %
               
            
                  DHA (докозахексаенова киселина)
               
               
                  Не по-малко от 7 %
               
            
   
      ПРИЛОЖЕНИЕ II
      
         УПОТРЕБИ НА МАСТНИЯ ЕКСТРАКТ ОТ АНТАРКТИЧЕСКИ КРИЛ EUPHASIA SUPERBA
         
      
      
                  Употреба в следните групи продукти
               
               
                  Максимално съдържание на комбинирани DHA и EPA
               
            
                  Млечни продукти, с изключение на напитки на млечна основа
               
               
                  200 mg/100 g или 600 mg/100 g за продукти от типа на сиренето
               
            
                  Млечни аналози, с изключение на напитки
               
               
                  200 mg/100 g или 600 mg/100 g за продукти от типа на сиренето
               
            
                  Мазнини за мазане и сосове
               
               
                  600 mg/100 g
               
            
                  Зърнени закуски
               
               
                  500 mg/100 g
               
            
                  Хранителни добавки
               
               
                  200 mg на дневна доза, както е препоръчано от производителя
               
            
                  Диетични храни за специални медицински цели
               
               
                  В съответствие със специалните хранителни изисквания на лицата, за които са предназначени продуктите
               
            
                  Храни за нискоенергийни диети за намаляване на телесното тегло
               
               
                  200 mg/заместител на едно хранене